U-I-37/13
Natisni
Opravilna št.:
U-I-37/13
Datum odločitve:
18. 9. 2013
ECLI:
ECLI:SI:USRS:2013:U.I.37.13
Akt:
Zakon o javnih uslužbencih (Uradni list RS, št. 63/07 – uradno prečiščeno besedilo in 65/08) (ZJU), 154. čl.
Izrek:
Pobuda za začetek postopka za oceno ustavnosti 154. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pavla Murekar, Ljubljana
Datum vloge:
15. 2. 2013
Vrsta odločitve:
sklep
Vrsta rešitve:
zavrženje
Dokument:
US30198
Dokument v PDF obliki:
U-I-37-13.pdf
137 KB
Prenesite datoteko
U-I-37/13-5
18. 9. 2013
SKLEP
Ustavno sodišče je v postopku za preizkus pobude Pavle Murekar, Ljubljana, na seji 18. septembra 2013
sklenilo:
Pobuda za začetek postopka za oceno ustavnosti 154. člena Zakona o javnih uslužbencih (Uradni list RS, št. 63/07 – uradno prečiščeno besedilo in 65/08) se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo Zakona o javnih uslužbencih (ZJU), ki ureja načine prenehanja veljavnosti pogodbe o zaposlitvi. Zatrjuje, da je v neskladju z več ustavnimi določbami in v nasprotju s 15. členom Obligacijskega zakonika (Uradni list RS, št. 97/07 – uradno prečiščeno besedilo –OZ). Pogodba o zaposlitvi ji je bila odpovedana iz krivdnega razloga, zoper ta sklep pa je vložila tožbo na Delovno in socialno sodišče v Ljubljani. Prilaga sklep o odpovedi delovnega razmerja in odgovor na tožbo v postopku pred tem sodiščem. Predlaga, naj Ustavno sodišče razveljavi izpodbijano zakonsko določbo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. O vsebinsko enaki vlogi pobudnice je Ustavno sodišče že dvakrat odločilo (glej sklepa št. U-I-230/12 z dne 23. 10. 2012 in št. U-I-308/12 z dne 18. 1. 2013). Pobudi je zavrglo, ker izpodbijana zakonska določba ne učinkuje neposredno, pobudnica pa ni vložila hkratne ustavne pritožbe zoper posamični akt, izdan na njeni podlagi. Obravnavana pobuda ne vsebuje novih ali drugačnih okoliščin, zato jo je treba iz enakih razlogov, ki so podrobneje razvidni v navedenih sklepih Ustavnega sodišča, prav tako zavreči.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik